Diari Oficial de la Generalitat Valenciana


Sumari del DOGV 8810, del 13-05-2020 (2020/3383)

Extracte de la Resolució de 8 de maig de 2020, del president de l'Institut Valencià de Competitivitat Empresarial (IVACE), per la qual es convoquen subvencions a projectes d'innovació de producte per a la resposta a emergències sanitàries (INNOVAProD-CV Covid) amb càrrec al pressupost de l'exercici 2020.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8810

Data del DOGV
:   13-05-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3383


Data del document
:   08-05-2020

Organisme emissor
:   Institut Valencià de Competitivitat Empresarial

Tipus de document
:   Extracte

Descriptors 

:   * ajuda pública

Extracte de la Resolució de 8 de maig de 2020, del president de l'Institut Valencià de Competitivitat Empresarial (IVACE), per la qual es convoquen subvencions a projectes d'innovació de producte per a la resposta a emergències sanitàries (INNOVAProD-CV Covid) amb càrrec al pressupost de l'exercici 2020. [2020/3383]  
BDNS (identif.): 505438.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions (http://www.pap.minhap.gob.es/bdnstrans/index) i en la pàgina web de l'IVACE (http://www.ivace.es).  
  
Primer. Empreses beneficiàries  
Pimes amb seu social o establiment de producció situat a la Comunitat Valenciana en el moment de la presentació de la justificació, que desenvolupen activitats enquadrades en algun dels epígrafs de la secció C-divisions 10 a 33 de la Classificació nacional d'activitats econòmiques (CNAE 2009).  
  
Segon. Finalitat  
Concessió de subvencions per a projectes d'innovació de producte per a la resposta a emergències sanitàries (INNOVAProD-CV Covid).  
  
  
Tercer. Bases reguladores  
Ordre 27/2016, de 25 de novembre, de 2016, de la Conselleria d'Economia Sostenible, Sectors Productius, Comerç i Treball, sobre concessió d'ajudes de l'Institut Valencià de Competitivitat Empresarial (IVACE), en matèria d'R+D i innovació empresarial, publicada en el DOGV núm. 7927, de 29 de novembre de 2016.  
Ordre 17/2018, de 23 d'octubre, de la Conselleria d'Economia Sostenible, Sectors Productius, Comerç i Treball, per la qual es modifica l'Ordre 27/2016, publicada en el DOGV núm. 8410, de 25 d'octubre de 2018.  
  
Quart. Dotació pressupostària  
5.000.000 d'euros, amb càrrec a la línia pressupostària S6722000, «Investigació, desenvolupament i innovació empresarial de la Generalitat».  
  
Cinqué. Termini de presentació de sol·licituds  
El termini per a la presentació de les sol·licituds s'iniciarà l'endemà de la publicació en el DOGV, i finalitzarà a les 23.59.59 hores del dia 4 de juny de 2020.  
  
Sisé. Altres dades  
- Característiques de les ajudes: subvenció calculada com un percentatge sobre els costos subvencionables del projecte, amb una quantia de fins a un 45 % per a xicotetes empreses i d'un 35 % per a mitjanes empreses. L'ajuda està subjecta al règim de minimis, la qual cosa suposa que l'ajuda total de minimis concedida a una única empresa no serà superior a 200.000 euros durant qualsevol període de tres exercicis fiscals.  
- Compatibilitat: no permesa. Els costos associats al projecte no podran rebre simultàniament ajudes en el marc d'aquesta convocatòria i d'altres procedents d'aquesta o d'una altra administració o ens públic.  
- Despeses subvencionables: serveis externs, personal propi i adquisició d'actius materials i immaterials.  
- Presentació de sol·licituds davant del Registre Telemàtic de la Generalitat Valenciana.  
- Termini d'execució: els projectes hauran de desenvolupar-se dins del període comprés entre l'1 de febrer de 2020 i el 31 de desembre de 2020.  
- Instrucció i avaluació de sol·licituds: les ajudes es concediran sota el règim de concurrència competitiva, mitjançant una comparació de les sol·licituds presentades a les quals s'aplicaran els criteris de valoració fixats en el programa.  
- El termini màxim per a resoldre i notificar la resolució serà de sis mesos a comptar de l'endemà de la finalització del termini de presentació de sol·licituds.  
  
València, 8 de maig de 2020.- El president de l'IVACE: Rafael Climent González.